钦定古今图书集成/历象汇编/庶征典/第104卷 > 唐
## 钦定古今图书集成/历象汇编/庶征典/第104卷 > 唐

### 太宗贞观元年秋霜杀稼

按《唐书太宗本纪》：贞观元年，河南陇右边州霜。　按
《五行志》：贞观元年秋，霜杀稼。京房《易传》曰：“人君刑罚
妄行，则天应之以陨霜。”

按《册府元龟》，贞观元年七月，关东、河南、陇右及缘边
诸州，霜害秋稼。九月辛酉，诏曰：“虫霜为害，风雨不时，
政道未康，咎征斯在。朕祗奉明命，抚育黔黎，忧愍之
至，实切怀抱。轻徭薄赋，务本劝农，必望民殷物阜，家
给人足，而阴阳不和，气候乖舛，永言罪己，抚心多愧。”
河北燕赵之际，山西、并潞所管，及蒲、虞之郊，豳、延以
“北，或春逢亢旱，秋遇霜淫，或蟊贼成灾，严凝早降。有
致饥馑，惭惕无忘。特宜矜恤，救其疾苦。可令中书侍
郎温彦博、尚书右丞相魏徵、治书侍御史孙伏伽，简
较中书舍人辛谞等，分往诸州，驰驿检行。其苗稼不
熟之处，使知损耗多少。户口乏粮之家存问。若为支
计，必当细勘，速以奏闻，待使人还京，量行赈济。”
贞观三年，霜杀稼。

按《唐书太宗本纪》不载。　按《五行志》，“三年北边霜杀
稼。”

贞观二十三年，高宗即位。冬，无雪。

按：《唐书高宗本纪》：“二十三年五月即位，冬无雪。”

### 高宗永徽二年霜杀稼冬无雪

按《唐书高宗本纪》，“永徽二年冬，无雪。”　按《五行志》，“永
徽二年，绥、延等州霜杀稼。”

### 显庆元年八月霜且雨至于十一月

按：《唐书高宗本纪》云云。

显庆四年二月，大雪。

按《唐书高宗本纪》不载。　按《五行志》，“四年二月壬子，
大雨雪。方春，少阳用事，而寒气胁之。古占以为人君
刑罚暴滥之象，近常寒也。”

### 麟德元年冬无雪

按：《唐书高宗本纪》云云。

### 总章二年冬无雪

按《唐书高宗本纪》不载。　“按《五行志》”云云。

### 咸亨元年十月大雪

按《唐书高宗本纪》不载　按《旧唐书本纪》，“咸亨元年
十月癸酉，大雪，平地三尺馀，行人冻死者，赠帛给棺
木。”

### 仪凤二年冬无雪

按：《唐书高宗本纪》云云。

仪凤三年五月，大寒。

按《唐书高宗本纪》不载　按《五行志》：“三年五月丙寅，
高宗在九成宫，霖雨，大寒，兵卫有冻死者。”

### 调露元年八月陨霜

按《唐书高宗本纪》不载。　按《五行志》，“调露元年八月，
邠、泾、宁、庆、原五州，霜。”

### 永隆二年关中旱霜

按《唐书高宗本纪》不载。　“按《五行志》”云云。

### 开耀元年冬大寒

按《唐书高宗本纪》不载。　“按《五行志》”云云。

### 中宗嗣圣二年〈即武后垂拱二年〉冬无雪

按：《唐书武后本纪》云云“嗣圣十二年。”〈即武后证圣元年〉六月陨霜杀草
按《唐书武后本纪》。不载　按《五行志》。证圣元年六月。
睦州陨霜杀草。吴越地燠。而盛夏陨霜。昔所未有。
嗣圣十七年〈即武后久视元年〉三月，大雪。

按《唐书武后本纪》不载。　按《五行志》云云。

嗣圣十八年。〈即武后久视二年〉三月，大雨雪。

按：《唐书武后本纪》不载。　按《王求礼传》：求礼为监察
御史，久视二年三月，大雨雪，凤阁侍郎苏味道等以
为瑞，率群臣入贺。求礼让曰：“‘燮和阴阳，而季春雨雪，
乃灾也。果以为瑞，则冬月雷讵为瑞雷邪’？味道不从。
既贺者入，求礼即厉言：‘今阳气偾升，而阴冰激射，此
大灾也。主荒臣佞，寒暑失序，正官少，伪官多，百司非
贿不入。使天有瑞，何感而来哉’？”群臣震恐，后为罢朝。
嗣圣二十年，〈即武后长安三年〉京师大雨雹。人有冻死者
按《唐书武后本纪》。不载　按《旧唐书五行志》云云。
嗣圣二十一年。〈即武后长安四年〉大雨雪。四月霜
按《唐书武后本纪》。不载　按《旧唐书五行志》。四年。大
雨雪。都中人畜有饿冻者。令开仓赈恤。

按：《五行志》：“四年四月，延州霜杀草。”四月纯阳用事，象
人君当布惠于天下。而反陨霜，是无阳也。〈按此条志载证圣四

《年后考证圣》无四年，而证圣后之有四年者惟长安，故编于此

### 元宗开元九年冬无雪

按：《唐书元宗本纪》云云。

开元十一年十一月，大雪。

按《唐书元宗本纪》，不载　按《旧唐书本纪》，“十一年十
一月，自京师至于山东、淮南，大雪，平地三尺馀。
开元十二年，霜杀稼。”

按《唐书元宗本纪》不载。　按《五行志》，“开元十二年八
月，潞、绥等州霜杀稼。”

开元十四年秋，十五州霜。

按《唐书元宗本纪》不载　按《旧唐书本纪》，十四年秋，
十五州言旱及霜。

开元十五年秋，十七州霜。

按《唐书元宗本纪》不载。　按《五行志》：十五年，“天下州
十七霜杀稼。”

开元十七年冬，无雪。

按：《唐书元宗本纪》云云。

开元十八年二月丙寅，大雨雪。

按《唐书元宗本纪》。不载　按《旧唐书本纪》云云。
开元二十四年夏。大热。道路有暍死者。

按《唐书元宗本纪》。不载　按《旧唐书本纪》云云。
开元二十七年春正月乙巳。大雨雪。

按《唐书元宗本纪》。不载　按《旧唐书本纪》云云。
开元二十九年。大雨雪。

按《唐书元宗本纪》。不载　按《旧唐书本纪》，二十九年
九月，“大雨雪，稻禾偃折。”

### 天宝元年冬无冰

按《唐书元宗本纪》云云。　按《五行志》：天宝元年冬，无
冰，先儒以为阴失节也。又曰：“知罪不诛，其罚燠。夏则
暑杀人，冬则物华实，盖当寒反燠，象宜刑而赏之也。”
天宝二年冬，无雪。

按：《唐书元宗本纪》云云。

### 代宗永泰元年三月霜

按《唐书代宗本纪》不载。　按《五行志》：“永泰元年三月
庚子，夜霜，木有冰。”

### 大历元年春大雪

按《唐书代宗本纪》。不载　按《旧唐书本纪》，“大历元年
春正月丁巳朔，大雪，平地二尺。”

大历四年正月，大雪。六月伏日，寒。

按《唐书代宗本纪》不载，　按《五行志》云云。

大历八年冬，无雪。

按《唐书代宗本纪》不载　按《旧唐书本纪》云云。
大历九年大雪。

按《唐书代宗本纪》不载　按《旧唐书本纪》，“九年十一
月戊戌，大雪，平地盈尺。”

大历十二年冬，无雪。

按：《唐书代宗本纪》云云。

### 德宗建中元年冬无雪

按：《唐书德宗本纪》云云。

按：《旧唐书本纪》，建中元年，“自十月无雪，至二年正月
甲申方雨雪。”

### 贞元元年正月雪寒

按《唐书德宗本纪》不载　按《旧唐书本纪》，“贞元元年
正月戊戌，大风雪，寒甚，民饥冻死者踣于路。”

贞元二年正月，大雪。

按《唐书德宗本纪》。不载　按《五行志》，“二年正月乙未。
大雨雪。至于庚子。平地数尺，雪上黄黑如尘。”

贞元六年正月戊申，大雪。

按《唐书德宗本纪》。不载　按《旧唐书本纪》云云。
贞元七年冬。无雪。

按：《唐书德宗本纪》云云“贞元十二年十二月，大雪，寒。”

按《唐书德宗本纪》不载　按《五行志》。十二年十二月
大雪甚寒，竹、柏、柿多死。占曰：“有德遭险，厥灾暴寒。”
贞元十三年夏四月乙丑，大雪。

按《唐书德宗本纪》。不载　按《旧唐书本纪》云云。
贞元十四年夏。大燠。冬无雪。

按《唐书德宗本纪》：“十四年冬，无雪。”　按《五行志》，“十四
年夏，大燠。”

贞元十七年春，霜雹。秋，霜杀菽。

按：《唐书德宗本纪》：“十七年二月己亥，霜。庚戌，霜雹。七
月，陨霜杀菽。”

贞元十八年春，大雪。

按《唐书德宗本纪》。不载　按《旧唐书本纪》，十八年春
正月“戊午朔，大雨雪。”

贞元十九年三月，大雪。

按《唐书德宗本纪》不载。　“按《五行志》”云云。

贞元二十年二月，雷而雪。

按《唐书德宗本纪》不载　按《五行志》，“二十年二月庚
戌，始雷，大雨雹。震电大雨雪。”既雷则不当雪，阴胁阳
也。如鲁隐公之九年。

贞元二十一年，雨赤雪。

按《唐书德宗本纪》不载。　按《五行志》，二十一年正月
“甲戌，雨赤雪于京师。”

### 宪宗元和二年七月霜杀稼

按《唐书宪宗本纪》不载。　按《五行志》，“元和二年七月，
邠、宁等州霜杀稼。”

元和六年十二月，大寒。

按《唐书宪宗本纪》不载　“按《五行志》”云云。

元和八年十月，大寒。

按《唐书宪宗本纪》。不载　按《旧唐书本纪》，“冬十月丙
申，以大雪放朝。人有冻踣者，雀鼠多死。”

元和九年三月丁卯，陨霜杀桑。

按：《唐书宪宗本纪》云云。

元和十二年九月己丑，雨雪，人有冻死者。

按《唐书宪宗本纪》不载　“按《五行志》”云云。

元和十四年四月，陨霜。

按《唐书宪宗本纪》不载。　按《五行志》，“十四年四月，淄
青陨霜，杀恶草及荆棘，而不害嘉谷。”

元和十五年八月己卯，同州雨雪害稼。

按《唐书宪宗本纪》不载　“按《五行志》”云云。

### 穆宗长庆元年春二月海水冰秋八月雨雪害稼

按《唐书穆宗本纪》。不载。　按《五行志》。长庆元年二月。
海州海水冰。南北二百里。东望无际。

按《旧唐书本纪》，“元年八月巳卯，同州雨雪，害秋稼。
长庆二年春正月，海冰。冬，少雪无冰。”

按《唐书穆宗本纪》，“长庆二年正月，海州海冰，冬无冰，
草木萌。”　按《五行志》：“长庆二年冬少雪，水不冰冻，草
木萌荑，如正月。”

按：《旧唐书本纪》，二年正月，青州奏，“海冻二百里，十月
频雪。其后恒燠，水无冰冻，草木萌发，如正月之后。”

### 敬宗宝历元年八月霜杀稼

按《唐书敬宗本纪》不载。　按《五行志》，“宝历元年八月，
邠州霜杀稼。”

### 文宗太和三年霜杀稼

按《唐书文宗本纪》不载。　按《五行志》，“太和三年秋，京
畿奉先等八县早霜杀稼。”

太和四年十一月，淮南霜，伤稼。

按《唐书文宗本纪》。不载。　“按《旧唐书本纪》”云云。
太和五年正月，京城阴雪弥旬。冬，京师大雨雪
按《唐书文宗本纪》不载。　按《旧唐书》本纪，“五年正月
庚子朔，以积阴夹旬，罢元会。”冬，京师大雨雪。

太和六年正月久雪寒甚诏赈赦有差。

按《唐书文宗本纪》，不载　按《旧唐书本纪》，六年春正
月乙未朔，以久雪废元会。壬子诏：“朕闻天听自我人
听，天视自我人视。朕之菲德，涉道未明，不能调序四
时，导迎和气。自去冬以来，逾月雨雪，寒风尤甚，颇伤
于和。念兹庶甿，或罹冻馁，无所假贷，莫能自存。中宵
载怀，旰食兴叹。怵惕若厉，时予之辜。思弘惠泽，以顺
时令，天下死罪囚，除官典犯赃故意杀人外，并降徒
流，流已下递降一等。应京畿诸县，宜令以常平义仓
斛斗赈恤。京城内鳏寡癃残，无告不能自存者，委京
兆尹量事济恤，具数以闻。”言念赤子，视之如伤。天或
警予，示此阴沴，抚躬夕惕，予甚悼焉。

太和九年十二月，京师苦寒。

按《唐书文宗本纪》不载。　“按《五行志》”云云。

### 开成三年正月癸未大雪

按《唐书文宗本纪》不载。　按《旧唐书本纪》云云。
“开成四年九月辛丑，雨雪水冰。十月己巳亦如之”
按《唐书文宗本纪》不载。　按《五行志》云云。

### 武宗会昌三年春大雨雪

按《唐书武宗本纪》云云。　按《五行志》。会昌三年。春寒大雪。江左尤甚。民有冻死者。

### 宣宗大中三年春陨霜杀桑

按：《唐书宣宗本纪》云云。

### 懿宗咸通五年冬大雨雪

按《唐书懿宗本纪》不载。　按《五行志》，“咸通五年冬，隰、
石、汾等州大雨雪，平地深三尺。”

### 僖宗乾符三年冬无雪

按：《唐书僖宗本纪》云云。

### 广明元年冬暖

按《唐书僖宗本纪》不载。　按《五行志》。“广明元年十一
月，暖如仲春。”

### 中和元年霜

按：《唐书僖宗本纪》：“中和元年九月，是秋河东霜杀禾。”

按：《五行志》：“中和元年春霜。”

中和二年七月，大雪，甚寒。

按《唐书僖宗本纪》。不载　按《旧唐书本纪》，“二年七月，
黄巢贼将尚让攻宜君砦，雨雪盈尺，甚寒，贼兵冻死
者十二三。”

### 光启二年冬大雪寒

按《唐书僖宗本纪》，不载　按《旧唐书本纪》，“光启二年
十二月辛酉，王行瑜斩朱玫及其党与数百人，纵兵
大掠。”是冬苦寒，九衢积雪，兵入之夜，寒冽尤剧。民吏
剽剥之后，僵冻而死蔽地。

### 昭宗景福三年大雪

按《唐书昭宗本纪》不载。　按《五行志》，“景福三年二月
辛巳，曹州大雪，平地二尺。”

### 乾宁二年四月苏州大雨雪

按：《唐书昭宗本纪》云云。

乾宁四年十一月，大雪，寒。

按《唐书昭宗本纪》，不载　按《旧唐书本纪》，“四年十一
月癸酉，淮南大将朱瑾潜出舟师，袭汴军于清口，杀
伤溺死殆尽，唯牛存节一军先渡获免。比至颍州，大
雪寒冻死者十五六。”

### 天复三年三月浙西大雨雪十二月又大雪

按《唐书昭宗本纪》：“天复三年三月乙卯，浙西大雨雪。”

按：《五行志》：“天复三年三月，浙西大雪，平地三尺馀。”

其气如烟，其味苦。十二月又大雪，江海冰。

### 哀帝天祐元年九月大风寒

按《唐书哀帝本纪》不载。　按《五行志》，“天祐元年九月
壬戌朔，大风寒如仲冬。”是冬浙东、浙西大雪，吴越地
气常燠，而积雪近常寒也。

天祐三年十二月乙亥，震雷雨雪。

按：《唐书哀帝本纪》云云。